รัฐบาลไทย-ข่าวทำเนียบรัฐบาล-​สธ. แบ่งงาน 4 รองปลัดกระทรวงฯ ใหม่
วันศุกร์ที่ 15 กันยายน 2560
​สธ. แบ่งงาน 4 รองปลัดกระทรวงฯ ใหม่
กระทรวงสาธารณสุข ชี้แจงแนวทางการบริหารงานปีงบประมาณ 2561 เน้นหนัก 5 แผนงาน พร้อมมอบหมายภารกิจรองปลัดกระทรวงสาธารณสุข
กระทรวงสาธารณสุข ชี้แจงแนวทางการบริหารงานปีงบประมาณ 2561 เน้นหนัก 5 แผนงาน พร้อมมอบหมายภารกิจรองปลัดกระทรวงสาธารณสุข
วันนี้ (15 กันยายน 2560) ที่โรงแรมเซ็นทราศูนย์ราชการและคอนเวนชันเซ็นเตอร์ แจ้งวัฒนะ กทม. นายแพทย์เจษฎา โชคดํารงสุข อธิบดีกรมควบคุมโรค ซึ่งจะดํารงตําแหน่งปลัดกระทรวงสาธารณสุขในวันที่ 1 ตุลาคม 2560ได้ชี้แจงแนวทางการบริหารงานและประเด้นเน้นหนักของกระทรวงสาธารณสุข ในปีงบประมาณ 2561 ว่า กระทรวงสาธารณสุข จะดําเนินงานตามแผนยุทธศาสตร์ชาติระยะ 20 ปี (ด้านสาธารณสุข) ประกอบด้วย 4 ยุทธศาสตร์ 15 แผนงาน 45 โครงการ โดยในปีงบประมาณ 2561 จะเน้นหนัก 5 แผนงาน ได้แก่ 1.การพัฒนาคุณภาพชีวิตระดับอําเภอ (พชอ.) 2.การพัฒนาระบบการแพทย์ปฐมภูมิ 3.การพัฒนาตามโครงการพระราชดําริและพื้นที่เฉพาะ เน้นหนักวัณโรค 4.การพัฒนาระบบบริหารจัดการกําลังคนด้านสุขภาพ (Happy MOPH) และ5.บริหารจัดการด้านการเงินการคลังสุขภาพ โดยตนจะลงนามคํารับรองการปฏิบัติราชการกระทรวงสาธารณสุข (PA) กับศาตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เพื่อขับเคลื่อนการดําเนินงานให้เป็นไปตามเป้าหมายที่กําหนด ทั้งนี้ จะเร่งรัดการก่อสร้างงบลงทุนปี 2561 ต้องจัดทําข้อกําหนดของของผู้ว่าจ้าง หรือ ทีโออาร์ (TOR : Term Reference) ให้แล้วเสร็จภายในไตรมาสแรก
สําหรับการมอบหมายงานรองปลัดฯ 4 ท่าน ให้แพทย์หญิงพรรณพิมล วิปุลากร เป็นรองปลัดกระทรวงฯ ด้านบริหาร (CHRO) ดูแลเขตสุขภาพที่ 1-3 องค์การเภสัชกรรม ศูนย์ความเป็นเลิศด้านชีววิทยาศาสตร์ (องค์การมหาชน) กองบริหารทรัพยากรบุคคล สถาบันพระบรมราชชนก สํานักงานบริหารโครงการผลิตแพทย์เพิ่มเพื่อชาวชนบท ศูนย์ปฏิบัติการต่อต้านการทุจริต กระทรวงสาธารณสุข กลุ่มพัฒนาระบบบริหาร กองการพยาบาล กองกลาง กลุ่มเสริมสร้างวินัยและระบบคุณธรรม และสํานักงานโครงการส่งเสริมอนุรักษ์พลังงาน
นายแพทย์มรุต จิรเศรษฐศิริ เป็นรองปลัดกระทรวงฯ กลุ่มภารกิจด้านพัฒนาการแพทย์ (CSO) ดูแลเขตสุขภาพที่ 11-12 สถาบันรับรองคุณภาพสถานพยาบาล กรมการแพทย์ กรมการแพทย์แผนไทยฯ กรมสุขภาพจิต รพ.บ้านแพ้ว กองบริหารการสาธารณสุข ศูนย์อํานวยการป้องกันและปราบปรามยาเสพติด กระทรวงสาธารณสุข ศูนย์สันติวิธีสาธารณสุข กองกฎหมาย ศูนย์บริหารการพัฒนาสุขภาพจังหวัดชายแดนภาคใต้ ศูนย์ประสานงานโครงการพระราชดําริ/โครงการเฉลิมพระเกียรติ สํานักงานสนับสนุนระบบปฐมภูมิและคลินิก หมอครอบครัว คกก.กระจายอํานาจ
นายแพทย์โอภาส การย์กวินพงศ์ เป็นรองปลัดกระทรวงฯ กลุ่มภารกิจด้านพัฒนาการสาธารณสุข (CIO) ดูแลเขตสุขภาพที่ 7-10 สถาบันวัคซีนแห่งชาติ สถาบันการแพทย์ฉุกเฉินแห่งชาติ ส านักงานกองทุนสนับสนุนการ สร้างเสริมสุขภาพ (สสส.) กรมควบคุมโรค กรมอนามัย ศูนย์เทคโนโลยีสารสนเทศและการสื่อสาร สํานักวิชาการ กองสาธารณสุขฉุกเฉิน สํานักส่งเสริมและสนับสนุนอาหารปลอดภัย สํานักงานบริหารยุทธศาสตร์สุขภาพดีวิถีชีวิตไทย กองยุทธศาสตร์และแผนงาน สํานักสารนิเทศ
นายแพทย์ธเรศ กรัษนัยรวิวงศ์ เป็นรองปลัดกระทรวงฯ กลุ่มภารกิจด้านสนับสนุนบริการสุขภาพ (CFO) ดูแลเขตสุขภาพที่ 4-6 มูลนิธิในกํากับฯ สภาวิชาชีพ สนง.ฌาปนกิจฯ สถาบันเทคโนโลยีนิวเคลียร์แห่งชาติ สถาบันวิจัยระบบสาธารณสุข สปสช. กรมวิทยาศาสตร์การแพทย์ กรมสนับสนุนบริการสุขภาพ สํานักงานคณะกรรมการอาหารและยา กลุ่มตรวจสอบภายใน (กระทรวง/สป.) กองบริหารการคลัง กองเศรษฐกิจสุขภาพและหลักประกันสุขภาพ
นายแพทย์ศุภกิจ ศิริลักษณ์ เป็นหัวหน้าผู้ตรวจราชการฯ ดูแลสํานักงานคณะกรรมการสุขภาพแห่งชาติ กองการต่างประเทศ สํานักงานพัฒนานโยบายสุขภาพระหว่างประเทศ (IHPP) โครงการประเมินเทคโนโลยีและนโยบาย ด้านสุขภาพ (HITAP) และกองตรวจราชการ
********************************** 15 กันยายน 2560